ananddey/assamese-wiki-corpus huggingface dataset:
উমা বৰ্ধন

উমা বৰ্ধন (ইংৰাজী: Uma Bardhan; জন্ম: ১৯৪৫) এগৰাকী ভাৰতীয় সমসাময়িক চিত্ৰ শিল্পী। তেওঁৰ চিত্ৰসমূহ সাধাৰণতে কাহিনী আৰু অৱস্থানক মূল বিষয়বস্তু হিচাপে লোৱা হয় যিবোৰ মূলসুঁতি আৰু সমসাময়িক শিল্প সংস্কৃতি উভয়তে অপ্ৰতিনিধিত্বশীল। তাইৰ পছন্দৰ মাধ্যম হৈছে ৰেচমৰ ওপৰত পানীৰ ৰং, আৰু তাই কেনভাছত তেলকে ধৰি অন্যান্য মাধ্যমতো কাম কৰিছে। তেওঁৰ চিত্ৰকলা ভাৰত আৰু বিদেশৰ কেইবাটাও ডাঙৰ সংগ্ৰহালায়ত সংৰক্ষিত কৰা হৈছে। কলিকতাত তেওঁ পাৰ কৰা গঠনমূলক দিনবোৰ আৰু আধ্যাত্মিকতাৰ প্ৰতি তেওঁৰ গভীৰ বিশ্বাসৰ পৰা তেওঁৰ ৰচনাসমূহ বিপুলভাৱে অনুপ্ৰাণিত হৈছে। মূলতঃ তেওঁ কলিকতাৰ যদিও তেওঁ হাৰিয়ানাৰ গুৰগাঁৱত থাকে আৰু কাম কৰে।

প্ৰাৰম্ভিক জীৱন আৰু শিক্ষা

উমা বৰ্ধনে কলিকতা বিশ্ববিদ্যালয়ৰ পৰা কলা শাখাত স্নাতক ডিগ্ৰী সম্পূৰ্ণ কৰিছিল আৰু তাৰ পিছত পশ্চিম বংগৰ বিৰলা একাডেমী অৱ আৰ্ট এণ্ড কালচাৰৰ পৰা সূক্ষ্ম কলা বিষয়ত মাখন দত্তৰ তত্বাৱধানত তৈল ৰং আৰু মণিকলাল বেনাৰ্জিৰ তত্বাৱধানত পানী ৰঙত ডিপ্লমা লাভ কৰিছিল।

শৈশৱৰ পৰাই তেওঁ সদায় শিল্পৰ প্ৰতি প্ৰৱল ধাউতি আছিল। প্ৰথমে তেওঁ ৰবীন্দ্ৰনাথ ঠাকুৰৰ কবিতা বহুত ভাল পাইছিল আৰু মনতে তেওঁৰ কবিতা পঢ়ি আৰু কল্পনা কৰি স্কেচ আঁকিছিল।

কেৰিয়াৰ

শিল্পী উমা বৰ্ধনৰ কৰ্মৰাজিৰ দ্বাৰা মাতৃ প্ৰকৃতিৰ সৈতে জড়িত একাধিক দিশৰ ওপৰত উদ্বেগ আৰু চিন্তা-চৰ্চা প্ৰকাশ পায়। তেওঁৰ চিত্ৰসমূহত আধ্যাত্মিকতাৰ প্ৰভাৱ দেখা পোৱা যায়। আধ্যাত্মিক হৃদয়ৰ হোৱা বাবে হিন্দু ঈশ্বৰ আৰু দেৱী সদায় তেওঁৰ বিষয়বস্তুৰ অংশ হিচাপে থাকে।

১৯৮৭ চনত উমা বৰ্ধনে প্ৰথম একক কলা প্ৰদৰ্শন কৰিছিল, তাৰ পিছত দশকজুৰি অসংখ্য একক কলা প্ৰদৰ্শন কৰিছিল। তেওঁৰ একক অনুষ্ঠান “কছমিক ডান্স অৱ শিৱ”ৰ বিষয়বস্তু আছিল এই পৃথিৱীৰ সকলো সৃষ্টি আৰু ধ্বংসৰ কাৰণ শিৱৰ বিভিন্ন ধৰণৰ নৃত্য। বিষয় আৰু আধ্যাত্মিকতাৰ প্ৰতি তেওঁৰ আগ্ৰহৰ বাবে তেওঁক সমগ্ৰ ভাৰতৰ অগণন শিৱ মন্দিৰ ভ্ৰমণ কৰিছে।

একাডেমী অৱ ফাইন আৰ্টছৰ আন এখন প্ৰদৰ্শনীত বৰ্ধনে বৰ্তমানৰ নগৰীয়া জীৱনত প্ৰচলিত কৃত্ৰিম পৰিৱেশৰ প্ৰাধান্যক গ্ৰাম্য জীৱনত প্ৰকৃতিৰ প্ৰাচীন সৌন্দৰ্য্যৰ বিপৰীত হিচাপে চিত্ৰিত কৰিছে। এই ধাৰাবাহিক চিত্ৰসমূহ কলিকতাত কটোৱা তেওঁৰ গঠনমূলক সময় আৰু বংগৰ অভ্যন্তৰীণ গাঁও আৰু জনজাতীয় অঞ্চললৈ ভ্ৰমণ কৰি কটোৱা সময়খিনিৰ পৰা বিপুলভাৱে অনুপ্ৰাণিত আৰু এই সাজোনটো তেওঁৰ ৰচনাত সঘনে পুনৰাবৃত্তি হৈ থকা দেখা যায়।

ৰেচমৰ ওপৰত পানী ৰং

উমা বৰ্ধন অতি কম সংখ্যক শিল্পীৰ ভিতৰত অন্যতম যিয়ে এটা মাধ্যম "ৰেচমৰ ওপৰত পানী ৰং" ব্যৱহাৰ কৰি চিত্ৰ অংকন কৰে। ই এটা অতি কষ্টকৰ প্ৰক্ৰিয়া য'ত বিশেষ ৰেচমৰ কাপোৰ এখন ছবি আঁকিবলৈ ব্যৱহাৰ কৰাৰ আগতে ফলকত আঁৰি লোৱা হয়।

তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:ভাৰতীয় চিত্ৰশিল্পী
সত্যানুসৰণ

১৯১০ চনত শ্ৰীশ্ৰীঠাকুৰ অনুকূলচন্দ্ৰ দেৱে তেওঁৰ এজন বন্ধু অতুলচন্দ্ৰ ভট্টাচাৰ্যৰ কাৰণে কিছুমান উপদেশ মূলক বাৰ্তা লিখিছিল আৰু এইসমূহ পিছলৈ ১৯১৮ চনত সত্যানুসৰণ (The Pursuit of Truth) নামৰ এখন কিতাপ আকাৰে প্ৰকাশিত হয়।

উদ্ধৃতি

জগতত মানুহে যিমান দুখ পায় তাৰ অধিকাংশই কামিনী-কাঞ্চনত আসক্তিৰ পৰা আহে, সেই দুটাৰ পৰা যিমানে আঁতৰি থকা যায় সিমানেই মঙ্গল।
আগুৱাই যোৱা, কিন্তু জুখি চাবলৈ নাযাবা কিমান দূৰ আগুৱালা; তেনেহ’লে আকৌ পিছুৱাই পৰিবা।
প্ৰেম ভক্তিৰেই ক্ৰমোন্নতি। ভক্তিৰ গাঢ়ত্বই প্ৰেম। অহঙ্কাৰ য’ত যিমান পাতল, ভক্তিৰ স্থান তাত সিমান বেছি।
যি সাধনা কৰিলে হৃদয়ত প্ৰেম আহে, তাকেই কৰা, আৰু য'ত ক্ৰূৰতা, কঠোৰতা, হিংসা আহে, সেয়া আপাততঃ লাভজনক হ'লেও তাৰ ওচৰলৈ নাযাবা।
যিজন কোৱাত কম কামত বেছি, তেৱেঁই প্ৰথম শ্ৰেণীৰ কৰ্মী; যিজনে যেনেকৈ কয় তেনেকৈ কৰে, তেওঁ মধ্যম শ্ৰেণীৰ কৰ্মী; যিজনে কয় বেছি, কামত কম, তেওঁ তৃতীয় শ্ৰেণীৰ কৰ্মী; আৰু যিজনৰ ক'বলৈও আলস্য, কৰিবলৈও আলস্য সেইজনেই অধম।

উৎস

Category:গ্ৰন্থ
সাবিত্ৰী খানোলকৰ

সাবিত্ৰী বাই খানোলকৰ ( মূল নাম: Eve Ivonne Maday de Maros , ২০ জুলাই ১৯১৩ – ২৬ নৱেম্বৰ ১৯৯০ ) স্বাধীন ভাৰতৰ নতুন সামৰিক সজ্জা সৃষ্টি আৰু নামকৰণৰ দায়িত্ব সেইসময়ৰ মেজৰ জেনেৰেল অটলক দিয়া হৈছিল। খানোলকাৰক বাছি লোৱাৰ কাৰণ আছিল তেওঁৰ ভাৰতীয় সংস্কৃতি, সংস্কৃত আৰু বেদৰ প্ৰতি থকা গভীৰ আৰু আন্তৰিক জ্ঞান, যিয়ে ডিজাইনটোক সঁচাকৈয়ে ভাৰতীয় নীতি-ঐতিহ্যৰে সমৃদ্ধ কৰিব বুলি তেওঁ আশা কৰিছিল।

কাকতলীয়ভাৱে প্ৰথম পৰম বীৰ চক্ৰটি প্ৰদান কৰা হৈছিল তেওঁৰ জ্যেষ্ঠ কন্যা কুমুদিনী শৰ্মাৰ ৪ কুমাও ৰেজিমেণ্টৰ ভায়েক মেজৰ সোমনাথ শৰ্মাক৷ মেজৰ সোমনাথ শৰ্মাক ১৯৪৭ চনৰ ৩ নৱেম্বৰত কাশ্মীৰত ভাৰত-পাকিস্তান যুদ্ধৰ সময়ত মৰণোত্তৰভাৱে এই সজ্জা প্ৰদান কৰা হৈছিল।পৰৱৰ্তী সময়ত তেওঁ নিজৰ নাম সলনি কৰি সাবিত্ৰী বাই খানোলকাৰ হৈ পৰে।

ভাৰতীয় সংযোগ

সাবিত্ৰী বাইৰ হিন্দু পৰম্পৰা আৰু আদৰ্শৰ সৈতে পৰিচয় ইমানেই ঘনিষ্ঠ আছিল যে ভাৰতীয় সমাজত তেওঁৰ একত্ৰীকৰণ মসৃণ আৰু অনায়াসে হৈছিল। তেওঁ নিৰামিষভোজী আছিল৷ তেওঁ সাৱলীল মাৰাঠী, সংস্কৃত আৰু হিন্দী ক’বলৈ শিকিছিল আৰু ভাৰতীয় সংগীত, নৃত্য আৰু চিত্ৰকলা শিকিছিল। তেওঁ সদায়ে দাবী কৰিছিল যে তেওঁ এগৰাকী ভাৰতীয় আত্মা যি "ভুলতে ইউৰোপত জন্ম" লৈছিল৷ তেওঁ হিন্দু শাস্ত্ৰ বহুলভাৱে পঢ়িছিল আৰু ভাৰতৰ প্ৰাচীন ইতিহাস আৰু কিংবদন্তিৰ বিষয়ে গভীৰ জ্ঞান আছিল। এই জ্ঞানৰ বাবেই পৰম বীৰ চক্ৰৰ পৰিচয়-কৰ্তা মেজৰ জেনেৰেল হীৰা লাল অটলে সাবিত্ৰী বাইক ডিজাইনৰ বাবে অনুৰোধ কৰিবলৈ বাধ্য হৈছিল৷

পৰম বীৰ চক্ৰৰ ডিজাইন

সাবিত্ৰীবাইয়ে ডিজাইন কৰিবলৈ দধিচি ঋষিৰ কথা ভাবিছিল৷ তেওঁ আছিল এজন বৈদিক ঋষি যি দেৱতাৰ সমুখত চূড়ান্ত বলিদান দিছিল। তেওঁ নিজৰ শৰীৰটো ত্যাগ কৰিলে যাতে দেৱতাসকলে তেওঁৰ মেৰুদণ্ডৰ পৰা বজ্ৰ বা বজ্ৰপাত তৈয়াৰ কৰিব পাৰে। সাবিত্ৰীবাইয়ে মেজৰ জেনেৰেল হীৰা লাল অটলক তিব্বতত প্ৰচলিত দ্বৈত বজ্ৰৰ ডিজাইনটো দিছিল। কোৱা হয় যে সাবিত্ৰী বাই খানোলকাৰে ভাৰতৰ ইতিহাস অধ্যয়নৰ জৰিয়তে শিৱাজীক অন্যতম শ্ৰেষ্ঠ যোদ্ধা বুলি গণ্য কৰিছিল আৰু তেওঁক এই পদকৰ জৰিয়তে শ্ৰদ্ধাঞ্জলি জনাব বিচাৰিছিল। গতিকে তেওঁ শিৱাজীৰ তৰোৱাল ভৱনীক ভাৰতৰ সৰ্বোচ্চ যুদ্ধকালীন পদকত স্থান দিয়াটো নিশ্চিত কৰিছিল৷ তেওঁ এনে এটা ডিজাইন কৰিছিল য'ত ইন্দ্ৰৰ বজ্ৰক দুয়োফালে শিৱাজীৰ তৰোৱাল ভৱনীৰে আগুৰি আছিল।

পদকটো নিজেই সৰু। ইয়াক ১৩⁄৮ ইঞ্চি (৪১ মিলিমিটাৰ) ব্যাসৰ ব্ৰঞ্জৰে ঢালাই কৰা হয়। কেন্দ্ৰত, এটা উচ্চ বৃত্তৰ ওপৰত, ইন্দ্ৰৰ বজ্ৰৰ চাৰিটা প্ৰতিৰূপেৰে আগুৰি থকা অৱস্থাত ৰাষ্ট্ৰৰ প্ৰতীকটো দেখা যায় যাৰ দুয়োফালে তৰোৱাল আছে। সজ্জাটো এটা পোন ঘূৰ্ণনশীল ঝুলনৰ পৰা ওলমি থাকে, আৰু ইয়াক ৩২ মিলিমিটাৰ বেঙুনীয়া ৰঙৰ ফিটাৰে ধৰি ৰখা হয়।

পৰৱৰ্তী জীৱন

সাবিত্ৰী বাইয়ে বহু সামাজিক কাম কৰিছিল৷ এই কামবোৰ তেওঁ পিছৰ বছৰবোৰতো অব্যাহত ৰাখিছিল৷ দেশ বিভাজনৰ সময়ত স্থানচ্যুত হোৱা সৈনিক আৰু তেওঁলোকৰ পৰিয়াল তথা শৰণাৰ্থীসকলৰ সৈতে তেওঁ কাম কৰিছিল। ১৯৫২ চনত স্বামীৰ মৃত্যুৰ পিছত তেওঁ আধ্যাত্মিকতাৰ আশ্ৰয়লৈ যায় আৰু ৰামকৃষ্ণ মঠত অৱসৰ লয়। তেওঁ মহাৰাষ্ট্ৰৰ সন্তসকলৰ বিষয়ে এখন গ্ৰন্থ লিখিছিল যি আজিও জনপ্ৰিয়।

মৃত্যু

১৯৯০ চনৰ ২৬ নৱেম্বৰত সাবিত্ৰী বাই খানোলকাৰৰ মৃত্যু হয়।

তথ্যসূত্ৰ

শ্ৰেণী:মৃত ব্যক্তি
শ্ৰেণী:চিত্ৰশিল্পী
কিতাপ পঢ়াৰ আনন্দ

কিতাপ পঢ়াৰ আনন্দ হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন গদ্য-ৰচনা। ১৯৯১ চনৰ ডিচেম্বৰ মাহত ষ্টুডেণ্টচ ষ্ট'ৰচ প্ৰকাশনৰ পৰা পোন প্ৰথমে প্ৰকাশ হোৱা গ্ৰন্থখন লেখক বৰগোহাঞিয়ে তেখেতৰ বন্ধু অশোক শইকীয়াৰ কৰকমলত আগবঢ়াইছে।

বিৱৰণ

কিতাপখন দুটা অধ্যায়ত বিভক্ত। কিতাপখনৰ পাতনিত তেওঁ কিতাপে সভ্যতাৰ দ্ৰুত বিকাশ কৰাৰ প্ৰসংগত ফৰাচী দাৰ্শনিক ভলতেয়ৰে কোৱা এষাৰ বাণী উল্লেখ কৰিছে, “কিতাপেই আধুনিক পৃথিৱীখন শাসন কৰিছে। যি সমাজত কিতাপৰ প্ৰচলন নাই সেই সমাজ থকা-নথকা একে কথা।” ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
নিসংগতা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
ৰূপ

ৰূপ হৈছে এবিধ মৌলিক পদাৰ্থ। ইয়াৰ পাৰমাণবিক সংখ্যা - ৪৭।

নামকৰণ

এছিৰীয় শব্দ "serpu" নাইবা গথজাতিৰ ভাষাৰ "silbur" পৰা চিলভাৰ শব্দটো আহিছে যি ৰূপৰ ইংৰাজী প্ৰতিশব্দ। ৰূপৰ বৈজ্ঞানিক নাম আৰ্জেণ্টাম (argentum) শব্দটো লেটিন ভাষাৰ যিটো সম্ভৱতঃ সংস্কৃত শব্দ আৰ্জেণ্টাৰ পৰা আহিছে। সংস্কৃত ভাষাৰ আৰ্জেণ্টা শব্দৰ অৰ্থ "পোহৰৰ দৰে উজ্জ্বল"।

আবিষ্কাৰ

মূল্যমান

২০১২ চনৰ ১ আগষ্টত বজাৰ দৰ অনুযায়ী প্ৰতি ট্ৰয় আউন্স সমপৰিমাণৰ ৰূপৰ দাম আছিল $২৭.৫০ আমেৰিকান ডলাৰ। সোণৰ দামৰ লগত ৰূপৰ দামৰ অনুপাত আছিল ১:৫৮।

তথ্য সংগ্ৰহ

বাহ্যিক সংযোগ

শ্ৰেণী:ৰাসায়নিক মৌল
ছিষ্টাৰ-হুড

ছিষ্টাৰ-হুড হৈছে ২০০৭ চনত নৰৱেৰ চলচ্চিত্ৰ নিৰ্মাতা আৰু মানৱ অধিকাৰ কৰ্মী দীয়া খানে তেওঁৰ মেডিয়া আৰু কলা প্ৰযোজনা প্ৰতিষ্ঠান ফুউছৰ জৰিয়তে প্ৰতিষ্ঠা কৰা মুছলমান পৰম্পৰাৰ মহিলাসকলৰ কণ্ঠস্বৰৰ বাবে এক আন্তৰ্জাতিক মঞ্চ।

মুছলমান পৰম্পৰাৰ মহিলাসকলৰ কণ্ঠস্বৰ প্ৰচাৰ কৰা এক গোলকীয় অনলাইন আলোচনী আৰু লাইভ ইভেণ্ট প্লেটফৰ্ম হিচাপে ২০১৬ চনত ছিষ্টাৰ-হুড পুনৰ মুকলি কৰা হৈছিল। অনলাইন আলোচনী হিচাপে পুনৰ মুকলি হোৱাৰ ছয় মাহৰ ভিতৰত ছিষ্টাৰ-হুডে মহিলাৰ সমতাৰ ওপৰত আলোকপাত কৰাৰ লগতে মুছলমান মহিলাসকলক প্ৰভাৱিত কৰা বিষয়বোৰৰ বিষয়ে সজাগতা সৃষ্টি কৰাৰ বাবে ইস্পোক জীৱন্ত শ্ৰেষ্ঠ ৱেবছাইট, ২০১৬ৰ এছিয়ান মেডিয়া বঁটা লাভ কৰে। ছিষ্টাৰ-হুড আলোচনীৰ দূতসকলৰ ভিতৰত আছে পাকিস্তানৰ ফৰিদা শ্বহীদ, ইজিপ্তৰ মনা এলটাহাৱি, পেলেষ্টাইনৰ ৰুলা জেব্ৰিয়েল, চোমালি মূলৰ লেইলা হুছেইন আৰু আলজেৰিয়াৰ মেৰিয়েম হেলি লুকাছ।

লক্ষ্য

ছিষ্টাৰ-হুডৰ উদ্দেশ্য হৈছে মানৱ অধিকাৰ, লৈংগিক-সমতা, মত প্ৰকাশৰ স্বাধীনতা, শান্তি আৰু সামাজিক ন্যায়ৰ বাবে কাম কৰা মুছলমান পৰম্পৰাৰ প্ৰখ্যাত আৰু অখ্যাত মহিলাসকলৰ প্ৰচাৰ কৰা আৰু লগতে ঐতিহাসিক আৰু আজিৰ মহিলাসকলৰ বিষয়ে আলোকপাত কৰা, যিসকলে ব্যক্তিগত অধিকাৰ আৰু শাৰীৰিক অখণ্ডতাৰ বাবে যুঁজ দিছে, যিসকলে মহিলা আৰু অন্যান্য দুৰ্বল লোকৰ সৈতে একাত্মতা প্ৰকাশ কৰিছে আৰু যিসকল বিদগ্ধ ব্যক্তি, শিল্পী, সন্ত আৰু সমাজকৰ্মী হিচাপে সমাজৰ উন্নয়নত ব্ৰতী হৈ আছে।

ইতিহাস

ছিষ্টাৰ-হুড মূলতঃ ইউৰোপ আৰু যুক্তৰাষ্ট্ৰৰ মুছলমান পৰম্পৰাৰ যিসকল সৃষ্টিশীল মহিলাই প্ৰায়ে নিজৰ সৃজনশীলতাক প্ৰকাশ কৰাত বাধাৰ সন্মুখীন হৈছিল, সেই সকল যুৱ-মহিলা কণ্ঠশিল্পী আৰু কবিসকলৰ প্ৰচাৰ-প্ৰসাৰ কৰিবলৈ ২০০৭ চনত এটা অনলাইন মিক্সটেপ (Mixtape) হিচাপে আৰম্ভ হৈছিল। দীয়া খানে কৈছিল যে তেওঁলোকৰ বহুতে আনকি নিজৰ সম্প্ৰদায়ৰ দ্বাৰাও সক্ৰিয়ভাৱে নিৰুৎসাহিত হৈছে, যিসকল মহিলা সংগীতৰ মাজেৰে নিজৰ চিন্তা আৰু সপোনক প্ৰকাশ কৰিব বিচাৰে। দীয়া খানেও আনকি সংগীত শিল্পী হিচাপে নিজৰ কৰ্মজীৱন আৰম্ভণিত তেনে পৰিস্থিতিৰ সন্মুখীন হৈছিল।

প্ৰকল্প

ছিষ্টাৰ-হুডৰ প্ৰথম প্ৰকল্প আছিল ছিষ্টাৰ-হুড অনলাইন মিক্সটেপ।

২০১৫ চনত দীয়া আৰু ফুউছে অচলো চহৰত এখন দুদিনীয়া সন্মিলনৰ আয়োজন কৰে, য’ত নাৱাল এল সাদাৱি, হিনা জিলানী, মোনা এলটাহাৱি, ফৰিদা শহিদ, য়ানাৰ মহম্মদ, লেইলা হুছেইন আৰু অন্য নাৰীবাদীসকল উপস্থিত আছিল।

বিবিচি ৱুমেন আৱাৰছ্ত ঘোষিত অনলাইন আলোচনী ছিষ্টাৰ-হুড ১৬ মে’ ২০১৬ত মুকলি কৰা হৈছিল। আল-জাজিৰাৰ সৈতে হোৱা এটা সাক্ষাৎকাৰত দীয়াই আলোচনীখনক মুছলমান পৰম্পৰা মহিলাসকলৰ বিষয়ে থকা ধাৰণাবোৰ চূৰ্ণ-বিচূৰ্ণ কৰা আৰু মুছলমান বিশ্বৰ ভিতৰৰ আৰু বাহিৰৰ স্থিতিশীলতাক প্ৰত্যাহ্বান জনোৱা নাৰী অধিকাৰ কৰ্মীসকলক এখন মঞ্চ দিয়া বুলি বৰ্ণনা কৰিছিল। তেওঁ এই মঞ্চখনক মুছলমান মূলৰ মহিলাসকলৰ সক্ৰিয়তা বিকাশ আৰু ৰাজহুৱা ক্ষেত্ৰত প্ৰতিনিধিত্ব বৃদ্ধি কৰাৰ উপায় হিচাপে ব্যৱহাৰ কৰাৰ সংকল্প প্ৰকাশ কৰিছিল।

তথ্য উৎস

বাহ্যিক সংযোগ

শ্ৰেণী:নাৰীবাদ
শ্ৰেণী:অনুষ্ঠান প্ৰতিষ্ঠান
বলিউড হাংগামা

বলিউড হাংগামা (পূৰ্বে পৰিচিত ইণ্ডিয়া এফএম বা ইণ্ডিয়া এফএম ডট্ কম) এখন বলিউড বিনোদন ৱেবচাইট, হাংগামা ডিজিটেল মিডিয়া এণ্টাৰটেইনমেণ্টৰ মালিকানাধীন, যিটো ২০০০ চনত ৱেবচাইটটো অধিগ্ৰহণ কৰিছিল।

ৱেবচাইটটো ভাৰতীয় চলচ্চিত্ৰ শিল্প, বিশেষত বলিউড, ফিল্ম ৰিভিউ আৰু বক্স অফিচৰ ৰিপোৰ্ট সম্পৰ্কিত সংবাদ সৰবৰাহ কৰে। ১৯৯৮ চনৰ ১৫ জুনত আৰম্ভ হোৱা ৱেবচাইটটোৰ মূল নাম আছিল "ইণ্ডিয়াএফএম ডটকম"। ইয়াৰ নামটো পৰিবৰ্তন কৰি ২০০৮ চনত "বলিউড হাংগামা" কৰা হয়। বলিউড হাংগামা চিচি-বিৱাই-৩.০ (CC-BY-3.0 license) লাইচেঞ্চৰ অধিনত তেওঁলকৰ ছবি প্ৰকাশ কৰিছে।

২০২০ চনৰ এপ্ৰিল লৈকে ভাৰতত ইয়াৰ এলেক্সা ৰেঙ্কিং ৮৭৯।

তথ্য উৎস

বহিঃ সংযোগ

শ্ৰেণী:ৱেবছাইট
আন্তৰ্জাতিক মাষ্টাৰ

আন্তৰ্জাতিক দবা সংস্থাই গ্ৰেণ্ডমাষ্টাৰৰ তলৰ শক্তিশালী দবা খেলুৱৈক আন্তঃৰাষ্ট্ৰীয় মাষ্টাৰ উপাধি প্ৰদান কৰে। ১৯৫০ চনত গ্ৰেণ্ডমাষ্টাৰ উপাধিৰ সৈতে একে সময়তে প্ৰতিষ্ঠা হোৱা এই খিতাপক চমুকৈ আই এম বুলি কোৱা হয়।

গ্ৰেণ্ডমাষ্টাৰ খিতাপৰ দৰেই এই খিতাপ লাভ কৰাৰ সাধাৰণ উপায় হ'ল ২৭খন বা ততোধিক খেলৰ পৰা তিনিটা খিতাপ নৰ্মছ আৰু ২৪০০ বা তাতকৈ অধিক ফিদে ৰেটিং লাভ কৰা। ৯খন বা তাতকৈ অধিক সংখ্যক খেলত কমেও ২৪৫০ ৰ ৰেটিং প্ৰদৰ্শন কৰাক আই এম নৰ্মছ বুলি কোৱা হয়। ইয়াৰ উপৰিও এই খেলুৱৈসকলৰ গড় ৰেটিং কমেও ২২৩০ হ'ব লাগিব, কমেও তিনিজন আন্তঃৰাষ্ট্ৰীয় মাষ্টাৰ বা গ্ৰেণ্ডমাষ্টাৰ থাকিব লাগিব আৰু নিজা ৰাষ্ট্ৰীয় ফেডাৰেচনৰ বাহিৰেও আন ফেদাৰেছনৰ‌ খেলুৱৈ অন্তৰ্ভুক্ত হ'ব লাগিব।

খেলুৱৈজনৰ ৰেটিং কমেও ২২০০ হ'লে, আই এম খিতাপ পোনপটীয়াকৈ প্ৰদান কৰাৰ কেইবাটাও বিকল্প আছে। ২০১৭চনৰ জুলাই মাহৰ পৰা সেইবোৰ হৈছে:

ফিদে বিশ্বকাপৰ বাবে যোগ্যতা অৰ্জন কৰা
মহিলা বিশ্ব চেম্পিয়নশ্বিপত দ্বিতীয় স্থান
বিশ্ব জুনিয়ৰ চেম্পিয়নশ্বিপত দ্বিতীয় বা তৃতীয় স্থান (অনূৰ্ধ ২০)
বিশ্ব চিনিয়ৰ চেম্পিয়নশ্বিপত দ্বিতীয় বা তৃতীয় স্থান দখল কৰা, ৫০ বছৰৰ ওপৰৰ আৰু ৬৫ বছৰৰ ওপৰৰ দুয়োটা বিভাগতে
বিশ্ব যুৱ চেম্পিয়নশ্বিপ (অনূৰ্ধ ১৮) জয় কৰা (একক বা যুটীয়াকৈ )
বিশ্ব যুৱ চেম্পিয়নশ্বিপ (১৬ বছৰ অনুৰ্ধ) সম্পূৰ্ণৰূপে জয়
কণ্টিনেণ্টেল চেম্পিয়নশ্বিপত দ্বিতীয় বা তৃতীয় স্থান দখল কৰা
৫০ বছৰৰ ওপৰৰ, ৬৫ বছৰৰ ওপৰৰ বা ২০ বছৰৰ তলৰ কণ্টিনেণ্টেল চেম্পিয়নশ্বিপত জয়ী হোৱা (একক বা যুটীয়াকৈ)
১৮ বছৰৰ তলৰ কণ্টিনেণ্টেল চেম্পিয়নশ্বিপ সম্পূৰ্ণৰূপে জয় কৰা
উপ-মহাদেশীয় চেম্পিয়নশ্বিপ জয় কৰা
কমনৱেলথ, ফ্ৰাংকোফোন বা আইবেৰ’-আমেৰিকান চেম্পিয়নশ্বিপ জয় কৰা
প্ৰতিবন্ধী লোকৰ বাবে বিশ্ব চেম্পিয়নশ্বিপ জয়

আই এম হোৱাৰ পিছত বেছিভাগ পেছাদাৰী খেলুৱৈয়েই গ্ৰেণ্ডমাষ্টাৰ হোৱাৰ পৰৱৰ্তী লক্ষ্য নিৰ্ধাৰণ কৰে। কেতিয়াও আন্তঃৰাষ্ট্ৰীয় মাষ্টাৰ নোহোৱাকৈ গ্ৰেণ্ডমাষ্টাৰ হোৱাটোও সম্ভৱ। আমেৰিকাৰ লেৰী ক্ৰিষ্টিয়ানচেন (১৯৭৭), চীনৰ ৱাং হাও, নেদাৰলেণ্ডৰ অনিশ গিৰি, ৰাছিয়াৰ অলগা গিৰিয়া (২০২১) আৰু ছোভিয়েট ইউনিয়নৰ প্ৰাক্তন বিশ্ব চেম্পিয়ন মিখাইল টাল আৰু ৰাছিয়াৰ ভ্লাদিমিৰ ক্ৰামনিক আটাইকেইজনেই আই এম নোহোৱাকৈয়ে গ্ৰেণ্ডমাষ্টাৰ হৈছিল। আমেৰিকাৰ ববি ফিচাৰে কেৱল ১৯৫৮ চনৰ ইণ্টাৰজ’নেল (আই এম খিতাপ) আৰু ১৯৫৯ চনৰ প্ৰাৰ্থী প্ৰতিযোগিতা (জি এম খিতাপ)ৰ বাবে যোগ্যতা অৰ্জন কৰাৰ বাবেই দুয়োটা খিতাপ অৰ্জন কৰিছিল, মাত্ৰ কাকতলীয়াভাৱে জি এমৰ পূৰ্বে আই এম হৈছিল। অধিক সাধাৰণ পথটো হ’ল প্ৰথমে আই এম হোৱা, তাৰ পিছত জি এম পৰ্যায়লৈ যোৱা।

১০ বছৰ, ৮ মাহ আৰু ১৬ দিন বয়সত আৰ্জেণ্টিনাৰ ফাউষ্টিনো অৰোৱে ২০২৪ চনত আই এম খিতাপত যোগ্যতা অৰ্জন কৰা আটাইতকৈ কম বয়সীয়া ব্যক্তি হিচাপে পৰিগণিত হয়।

তথ্যসূত্ৰ

শ্ৰেণী:দবাৰ খিতাপসমূহ
শ্ৰেণী:গ্ৰেণ্ডমাষ্টাৰ
শ্ৰেণী:দবাৰ‌ খিতাপ সমূহ‌‌
ললিতা মহল

ললিতা মহল, এতিয়া ললিতা মহল পেলেচ হোটেল নামেৰে জনাজাত এখন বিলাসী হোটেল যিখন পূৰ্বতে ৰাজ বাসগৃহ আছিল। ই দক্ষিণ ভাৰতৰ কৰ্ণাটকৰ মহীশূৰ চহৰৰ মহীশূৰ প্ৰাসাদৰ পিছত দ্বিতীয় বৃহত্তম ৰাজপ্ৰাসাদ। ই চহৰৰ পূব দিশত চামুণ্ডী পাহাৰৰ ওচৰত অৱস্থিত। এই ৰাজপ্ৰাসাদটো ১৯২১ চনত মহাৰাজ কৃষ্ণৰাজ চতুৰ্থ ৱোদেয়াৰে ভাৰতৰ গৱৰ্ণৰ জেনেৰেলৰ একচেটিয়া বাসস্থান হিচাপে নিৰ্মাণ কৰিছিল।

এই ৰাজপ্ৰাসাদটো লণ্ডনৰ ছেইণ্ট পল কেথেড্ৰেলৰ আৰ্হিত নিৰ্মাণ কৰা হৈছিল আৰু ই মহীশূৰৰ অন্যতম আকৰ্ষণীয় অট্টালিকা।

ৰাজপ্ৰসাদটো সম্পূৰ্ণ বগা ৰং কৰা হৈছিল। ১৯৭৪ চনত ইয়াক হেৰিটেজ হোটেললৈ ৰূপান্তৰিত কৰাছিল। ২০১৮ চনলৈকে ভাৰত চৰকাৰৰ ভাৰত পৰ্যটন উন্নয়ন নিগমৰ (আই টি ডি চি) অশোক গ্ৰুপৰ অধীনত ইয়াক পৰিচালনা কৰা হৈছিল, তাৰ পিছত ইয়াক কৰ্ণাটক চৰকাৰৰ এটা ইউনিটৰ হাতত গতাই দিয়া হৈছিল। কিন্তু ৰাজপ্ৰসাদৰ মূল ৰাজকীয় পৰিৱেশ এতিয়াও বজাই ৰখা হৈছে।

ইতিহাস

ললিতা মহল প্ৰাসাদ ২০ শতিকাৰ আৰম্ভণিৰ এটা গঠন; মহীশূৰ ৰাজ্য আৰু ব্ৰিটিছ ভাৰতৰ সময়ত ইয়াক নিৰ্মাণ কৰা হৈছিল। সেই সময়ত ৰাজ্যখনৰ বাৰ্ষিক আয় ২০ লাখ পাউণ্ডৰপৰা উচিত পৰিমাণৰ ধনেৰে এই ৰাজপ্ৰাসাদ নিৰ্মাণ কৰা হৈছিল। ইয়াৰ নিৰ্মাণকাৰ্য ১৯২১ চনত আৰম্ভ হৈ ১৯৩০ চনত সম্পূৰ্ণ হৈছিল। ৰেনেছাঁ যুগৰ স্থাপত্য শৈলীত নিৰ্মিত এই প্ৰাসাদটোক লণ্ডনৰ ছেইণ্ট পল কেথেড্ৰেলৰ আৰ্হি বা অনুকৰণ বুলি গণ্য কৰা হয়, বিশেষকৈ ইয়াৰ কেন্দ্ৰীয় গম্বুজ। ৰাজপ্ৰাসাদৰ স্থাপত্য শৈলী ইংৰাজী মেন'ৰ হাউচ আৰু ইটালীৰ প্ৰাসাদ (palazzo)ৰদ্বাৰা প্ৰভাবিত। ই দুমহলীয়া অট্টালিকা। ৰাজপ্ৰাসাদৰ সহায়ক গঠন আয়নিক শৈলীৰ যমজ স্তম্ভৰ ওপৰত প্ৰতিষ্ঠিত। তলৰ মহলাত এটা প্ৰক্ষেপিত বাৰাণ্ডা আছে। ঘূৰণীয়া গম্বুজ, আৰু ইয়াৰ মাজৰ মূল গম্বুজবোৰে ৰাজপ্ৰাসাদৰ সন্মুখৰ অংশটোক বিশেষ কৰি তোলে। সমগ্ৰ ৰাজপ্ৰাসাদটোৰ বাহিৰৰ আৰু ভিতৰৰ দুৱাৰ, খিৰিকী আৰু চিলিঙত ধুনীয়া ৰঙীন কাঁচৰ ব্যাপক ব্যৱহাৰ দেখা যায়।

ৰাজপ্ৰসাদটোত এটা ৰাজকীয় প্ৰতিনিধি কক্ষ, এটা ভোজৰ হল, এটা নৃত্য হল, আৰু ইটালীৰ মাৰ্বলৰ পৰা নিৰ্মিত চিৰি (যিটোৰ বক্ৰতা অতি আকৰ্ষণীয়); ইয়াক বিভিন্ন সৰু সৰু সজ্জাৰেও সজাই তোলা হৈছে, যিবোৰ ব্ৰিটেইনৰ বিভিন্ন ৰাজপ্ৰসাদৰ আৰ্হিত নিৰ্মাণ কৰা বুলি কোৱা হয়। ৱোডেয়াৰ ৰজাসকলৰ সম্পূৰ্ণ দৈৰ্ঘ্যৰ প্ৰতিকৃতি, ইটালীৰ মাৰ্বলৰ মজিয়া, বেলজিয়ামৰ স্ফটিক চেণ্ডেলিয়াৰ, কাটি লোৱা কাঁচৰ লেম্প, গধুৰ আৰু খোদিত আচবাব, মোজাইক টাইলছ আৰু কিছুমান সুন্দৰ পাৰ্চী কাৰ্পেটে ৰাজপ্ৰসাদটোক এক ৰাজকীয় পৰিৱেশ প্ৰদান কৰে। ৰাজপ্ৰসাদটোক পৰম্পৰাগত হোটেললৈ ৰূপান্তৰিত কৰাৰ সময়ত আধুনিক সুবিধাসমূহ নিশ্চিত কৰিবলৈ ইয়াৰ ভিতৰৰ সজ্জাত কিছু পৰিৱৰ্তন কৰা হৈছিল; কিন্তু ৰাজপ্ৰসাদৰ পুৰণি অংশ যেনে নৃত্য হল আৰু ভোজগৃহৰ বেছিভাগ অংশই সভা আৰু সন্মিলন অনুষ্ঠিত কৰাৰ বাবে উপযোগী ডাইনিং হল আৰু কনফাৰেন্স হললৈ ৰূপান্তৰিত কৰা হৈছে, একে সময়তে ইয়াৰ মূল আড়ম্বৰ বজাই ৰাখিছে, মজিয়াত মসৃণ কাঠৰ কাম আৰু ছাদত তিনিটা ষ্টেইনড গ্লাছৰ গম্বুজ। বিশেষকৈ হোটেলখনৰ ডাইনিং হললৈ ৰূপান্তৰিত কৰা বলৰূমটো বেলজিয়ামৰ কাঁচেৰে নিৰ্মিত গম্বুজযুক্ত আকাশৰ পোহৰৰ সৈতে অপৰিসীম উচ্চ চিলিঙৰ বেৰক ষ্টাইলৰ হল। চুইমিং পুল এতিয়া এটা অতিৰিক্ত ব্যৱস্থা।

চিত্ৰ

লগতে চাওক

মহীশূৰ
মহীশূৰ প্ৰাসাদ

তথ্য সংগ্ৰহ

শ্ৰেণী:ভাৰতৰ পৰ্যটনস্থলী
শ্ৰেণী:ভাৰত
শ্ৰেণী:কৰ্ণাটক
অভিজিৎ বেনাৰ্জী

|

অভিজিৎ বিনায়ক বন্দ্যোপাধ্যায় (জন্ম: ২১ ফেব্ৰুৱাৰী ১৯৬১) এজন ভাৰতীয়-আমেৰিকান অৰ্থনীতিবিদ আৰু ২০১৯ চনৰ অৰ্থনীতিত নোবেল স্মাৰক পুৰস্কাৰ লাভ কৰা গৱেষক।

উক্তি (প্ৰমাণিত)

দৰিদ্ৰতা আৰু মানৱ সম্ভাৱনা

দৰিদ্ৰতা কেৱল টকাৰ অভাৱ নহয়; ই হৈছে এজন মানুহে নিজৰ সম্পূৰ্ণ সম্ভাৱনা উপলব্ধি কৰিব নোৱাৰাৰ অৱস্থা।”
— পুৱৰ ইক'নমিক্স : এ ৰেডিকেল ৰিথিংকিং অব দি ৱে টু ফাইট গ্লবেল প'ভাৰ্টি (২০১১) পৃ ১৫

দৰিদ্ৰসকলৰ যুক্তিসংগত আচৰণ

দৰিদ্ৰ মানুহবোৰ আন মানুহতকৈ কোনো অংশত কম যুক্তিসংগত নহয়—বৰঞ্চ বিপৰীত।
— পুৱৰ ইক'নমিক্স (২০১১)পৃ২

তেওঁলোকৰ হাতত অতি কম সম্পদ থকাৰ বাবেই আমি প্ৰায়ে দেখা পাওঁ যে তেওঁলোকে নিজৰ সিদ্ধান্তসমূহ অতি সাৱধানতাৰে বিবেচনা কৰে।
— পুৱৰ ইক'নমিক্স (২০১১)পৃ ২

নীতি আৰু সমাধান

বিশ্বৰ সমস্যাবোৰৰ বিষয়ে আলোচনা কৰি কিন্তু ব্যৱহাৰযোগ্য সমাধানৰ বিষয়ে নোকোৱাটো অগ্ৰগতিতকৈ স্থবিৰতাৰ পথ।”
— পুৱৰ ইক'নমিক্স (২০১১)পৃ ৭

শাসন আৰু ক্ষমতা

যদি নিয়মসমূহে ইমান গুৰুত্বপূৰ্ণ পাৰ্থক্য সৃষ্টি কৰে, তেন্তে সেই নিয়ম কোনে নিৰ্মাণ কৰে সেয়া অত্যন্ত গুৰুত্বপূৰ্ণ হৈ উঠে।
—পুৱৰ ইক'নমিক্স (২০১১)পৃ ১৫২

দৰিদ্ৰসকলৰ কণ্ঠ

আমি ধৈৰ্য আৰু জ্ঞানৰে সজ্জিত হৈ দৰিদ্ৰসকলৰ কণ্ঠ শুনিব লাগিব।
— পুৱৰ ইক'নমিক্স (২০১১) পৃ ২৭০

নীতি ব্যৰ্থতা

মতাদৰ্শ, অজ্ঞতা আৰু জড়তা… প্ৰায়ে নীতি ব্যৰ্থ হোৱাৰ কাৰণ ব্যাখ্যা কৰে।
— পুৱৰ ইক'নমিক্স (২০১১) পৃ ৩০৮

আধুনিক অৰ্থনীতি

ভাল অৰ্থনীতি হৈছে মানুহে বাস্তৱত কেনেকৈ সিদ্ধান্ত লয় তাক বুজিবলৈ চেষ্টা কৰা।
— গুড ইকনমিক্স ফৰ হাৰ্ড টাইমছ (২০১৯)

প্ৰসঙ্গ

শ্ৰেণী:অৰ্থনীতিবিদ
নীনা মেনুৱেল

নীনা মেনুৱেল (; জন্ম: ২৪ এপ্ৰিল ১৯৬২) এগৰাকী ভাৰতীয় মডেল, টেলিভিছন ঘোষিকা আৰু ভিজে।

প্ৰাৰম্ভিক জীৱন

মেনুৱেলৰ জন্ম ২৪ এপ্ৰিলত ভাৰতৰ মুম্বাইত হৈছিল। তেওঁৰ পিতৃ কেৰালাৰ আৰু মাতৃ গোৱাৰ আছিল। তেওঁ কুৱেইট, বাহৰেইন আৰু ডুবাইত স্কুলীয়া শিক্ষা গ্ৰহণ কৰিছিল। পৰৱৰ্তী সময়ত তেওঁ মুম্বাইলৈ উভতি আহে আৰু মিঠিবাঈ কলেজৰপৰা বাণিজ্য শাখাৰ স্নাতক ডিগ্ৰী সম্পূৰ্ণ কৰে। তেওঁ এগৰাকী অধিবক্তা হোৱাৰ ইচ্ছা কৰিছিল আৰু আইন মহাবিদ্যালয়ত দুবছৰীয়া অধ্যয়নো সম্পূৰ্ণ কৰিছিল। ১৯৯৫ চনত তেওঁৰ মাতৃয়ে বাতৰি কাকতত ফেমিনা লুক অৱ দ্য ইয়াৰ প্ৰতিযোগিতাৰ এটা বিজ্ঞাপন দেখিছিল। মেনুৱেলৰ মাতৃয়ে তেওঁক এই প্ৰতিযোগিতাত অংশগ্ৰহণ কৰিবলৈ উৎসাহিত কৰিছিল আৰু তেওঁ অংশ লৈছিল। যদিও তেওঁ শেষত বিজয়ী হোৱা নাছিল, তথাপি তেওঁ মেহৰ জেছিয়াৰ দৃষ্টি আকৰ্ষণ কৰিবলৈ সক্ষম হৈছিল। ইয়াৰপৰাই তেওঁৰ মডেলিং কেৰিয়াৰৰ আৰম্ভণি হয়। মডেলিং কেৰিয়াৰত মনোনিৱেশ কৰাৰ বাবে তেওঁ ছয় মাহৰ পাছত জি.জে. আদৱানী ল’ কলেজ ত্যাগ কৰিছিল।

কেৰিয়াৰ

মেনুৱেল এঞ্জেম্বল নামৰ এটা 'অট ক্যুচাৰ' বিপণীৰ অনুষ্ঠানৰ জৰিয়তে নিজৰ মডেলিং কেৰিয়াৰ আৰম্ভ কৰিছিল আৰু ভাৰতৰ শীৰ্ষ ডিজাইনাৰসকলৰ দৃষ্টি আকৰ্ষণ কৰিছিল। তেওঁ প্ৰথম অৱস্থাত বহুতো ৰেম্প শ্ব' কৰিছিল আৰু তাৰ ফলস্বৰূপে ছান মিগুৱেল, ল'মেন জিন্স, বাউচ এণ্ড লম্ব, লেভিছ, ক'কা-ক'লা, দ্য ইণ্ডিয়ান এক্সপ্ৰেছ আৰু কোডাকৰ সৈতে মডেলিং চুক্তি লাভ কৰিছিল। তেওঁ বিভিন্ন ডিজাইনাৰৰ বাবে ফটোশ্বুট কৰাৰ লগতে বাবা চেহগল, ৰেমো ফাৰ্নাণ্ডেজ আৰু আনাইডাৰ সৈতে মিউজিক ভিডিঅ'তো কাম কৰিছে। তেওঁ সুনীত বাৰ্মা, জেজে ভালায়া, ৰাঘৱেন্দ্ৰ ৰাঠোৰ আৰু ৰবি বাজাজৰ দৰে ডিজাইনাৰৰ বাবে ৰেম্প শ্ব' কৰিছে।

তথ্যসূত্ৰ

শ্ৰেণী:ভাৰতীয় মডেল
ঢাকেশ্বৰী জাতীয় মন্দিৰ

ঢাকেশ্বৰী ৰাষ্ট্ৰীয় মন্দিৰ বাংলাদেশৰ পুৰণি ঢাকাত অৱস্থিত এটা হিন্দু মন্দিৰ। ই ৰাজ্যিক মালিকানাধীন, যাৰ ফলত ই বাংলাদেশৰ 'ৰাষ্ট্ৰীয় মন্দিৰৰ স্বীকৃতি লাভ কৰিছে। "ঢাকেশ্বৰী" নামটোৰ অৰ্থে "ঢাকাৰ দেৱী।" ৰাষ্ট্ৰীয় হিন্দু মন্দিৰ থকা বাংলাদেশ বিশ্বৰ একমাত্ৰ মুছলমান সংখ্যাগৰিষ্ঠ দেশ। ই এক পৱিত্ৰ শক্তি পীঠ য'ত দেৱী সতীৰ মুকুটৰ ৰত্ন পৰিছিল কিন্তু ৰত্নটো বহু আগতেই হেৰাই গৈছে। ভাৰতৰ বিভাজনৰ বিভাজনৰ সময়ত বাংলাদেশৰ হিন্দু মন্দিৰৰ ওপৰত আক্ৰমণ বৃদ্ধি পোৱাৰ বাবে মূল প্ৰাচীন বিগ্ৰহ বা শিলৰ মূৰ্তিটো মুখ্য পুৰোহিতৰদ্বাৰা পশ্চিম বংগৰ কুমৰতলীলৈ স্থানান্তৰিত কৰা হয়।

১৯৭১ চনত বাংলাদেশৰ মুক্তি যুদ্ধৰ সময়ত পাকিস্তানী সেনাই ৰামনা কালী মন্দিৰ ধ্বংস কৰাৰ পাছত ঢাকেশ্বৰী মন্দিৰে বাংলাদেশৰ আটাইতকৈ গুৰুত্বপূৰ্ণ হিন্দু উপাসনাস্থলীৰ মৰ্যাদা লাভ কৰিছে। ই বাংলাদেশৰ সৰ্ববৃহৎ হিন্দু মন্দিৰো। ই ভাৰতীয় উপমহাদেশৰ দেৱী-কেন্দ্ৰিক শক্তি পীঠসমূহৰ ভিতৰত অন্যতম।

ইতিহাস

১২শ শতিকা, ১১০০ খ্ৰীষ্টাব্দত সেন বংশৰ ৰজা বল্লাল সেনে ঢাকেশ্বৰী (দুৰ্গা) মন্দিৰ নিৰ্মাণ কৰিছিল আৰু কোৱা হয় যে দেৱীৰ নামেৰে ঢাকা চহৰৰ নামকৰণ কৰা হৈছিল। মন্দিৰৰ বৰ্তমানৰ স্থাপত্য শৈলী সেই সময়ৰ বুলি ক'ব নোৱাৰি কাৰণ সময়ৰ লগে লগে অসংখ্য মেৰামতি আৰু পুনৰ্নিৰ্মাণৰ কাম হৈছে। ইয়াক ঢাকাৰ সাংস্কৃতিক ঐতিহ্যৰ এক অপৰিহাৰ্য অংশ বুলি গণ্য কৰা হয়। ই এক অন্যতম শাক্ত পিঠা য'ত সতী দেৱীৰ মুকুটৰপৰা মণিটো পৰি গৈছিল। যুগ যুগ ধৰি এই মন্দিৰক অতশয় গুৰুত্ব প্ৰদান কৰি আহিছে। ভাৰতৰ বিভাজনৰ সময়ত পাকিস্তানৰ পূব বংগ (বৰ্তমান বাংলাদেশ)ৰপৰা মূল ৯০০বছৰীয়া মূৰ্তিটো ভাৰতৰ পশ্চিম বংগৰ কলকাতাৰ কুমৰতলীলৈ লৈ যোৱা হৈছিল। ১৯৪৭ চনৰ বংগ বিভাজন ভাৰত বিভাজনৰে অংশ আছিল। ১৯৪৭ চনত বংগ বিধানসভাই পৃথক পূব বংগ (১৯৪৭ চনত পাকিস্তানত যোগদান) আৰু পশ্চিম বংগ (১৯৪৭ চনত ভাৰতত যোগদান)ক ক্ৰমে বঙালী মুছলমান আৰু বঙালী হিন্দুৰ গৃহ ৰাজ্য হিচাপে দাবী কৰে। ১৯৭১ চনত পূব পাকিস্তান (পূব বংগ) প্ৰাদেশিক পৰিষদে বঙালী মুছলমানসকলৰ বাবে পৃথক বাংলাদেশ (বেংগলীনেচন)ক গৃহ দেশ হিচাপে দাবী কৰে আৰু তাৰ পাছত পূব পাকিস্তান (পূব বংগ) বাংলাদেশত পৰিণত হয়।

১৯৫০ চনৰ ভিতৰত ব্যৱসায়ী দেবেন্দ্ৰনাথ চৌধৰীয়ে কুমৰতলী অঞ্চলত দেৱীৰ মন্দিৰ নিৰ্মাণ কৰি দৈনন্দিন সেৱাৰ বাবে দেৱীৰ কিছু সম্পত্তি প্ৰতিষ্ঠা কৰে। মূৰ্তিটো ১.৫ ফুট ওখ, দহখন হাত আছে আৰু কাত্যয়িনী মহিষাসুৰমৰ্দিনী ‘দুৰ্গা’ৰ ৰূপত সিংহৰ ওপৰত বিৰাজমান। দুকাষে আছে লক্ষ্মী, সৰস্বতী, কাৰ্তিক আৰু গণেশ। আজমগড়ৰ এটা তিৱাৰী পৰিয়ালক ৰাজ পৰিয়ালে নিতৌ দেৱতাৰ পূজাৰ বাবে নিযুক্তি দিছিল। ১৯৪৬ চনত সেই পৰিয়ালৰ বংশধৰসকল কলিকতালৈ আহি পুনৰ নিযুক্তি লাভ কৰে আৰু তেওঁলোকে আজিও অবিৰতভাৱে দেৱীৰ সেৱা কৰে।

ঢাকেশ্বৰী মন্দিৰত বৰ্তমান অধিষ্ঠাত্ৰী দেৱী মূল মূৰ্তিৰ প্ৰতিলিপি।

বিশ্বাস কৰা হয় যে ৰজা বিজয় সেনৰ পত্নী ৰাণীয়ে গা ধুবলৈ লেংগলবণ্ডলৈ গৈছিল। উভতি অহাৰ পথত তেওঁ এটা পুত্ৰৰ জন্ম দিয়ে যাক ইতিহাসবিদসকলে বল্লাল সেন বুলি কয়। সিংহাসনত আৰোহণ কৰাৰ পাছত বল্লাল সেনে নিজৰ জন্মস্থানক গৌৰৱান্বিত কৰিবলৈ এই মন্দিৰটো নিৰ্মাণ কৰিছিল। কিংবদন্তি অনুসৰি বল্লাল সেনে এবাৰ অৰণ্যৰ তলত আবৃত দেৱীৰ সপোন দেখিছিল। বল্লাল সেনে তাৰপৰা দেৱীক উন্মোচন কৰিছিল আৰু ঢাকেশ্বৰীৰ নামেৰে এটা মন্দিৰ নিৰ্মাণ কৰিছিল। হিন্দুসকল ঢাকেশ্বৰীকে ঢাকাৰ অধিষ্ঠাত্ৰী দেৱী বুলি বিবেচনা কৰে যি আদি শক্তি দেৱী দুৰ্গাৰ অৱতাৰ বা ৰূপ।

তথ্যসূত্ৰ

বাহ্যিক সংযোগ

শ্ৰেণী:হিন্দুধৰ্মৰ মঠ-মন্দিৰ
শ্ৰেণী:বাংলাদেশৰ পৰ্যটনস্থলী
সুৰজ কা সাতোৱা ঘোঁৰা

সুৰজ কা সাতোৱা ঘোঁৰা (; অনু: সুৰ্যৰ সপ্তমটো ঘোঁৰা) ১৯৯২ চনত শ্যাম বেনেগালৰ পৰিচালনাত আৰু ধৰ্মবীৰ ভাৰতীৰ “সুৰজ কা সাতোৱা ঘোঁৰা“ নামৰ উপন্যাসৰ আধাৰত নিৰ্মিত এখন ভাৰতীয় হিন্দী ছবি। ১৯৯৩ চনত ই হিন্দী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা লাভ কৰে। আত্ম-চিন্তনশীল ছবিখন "দেৱদাস" চিনড্ৰ’মৰ ওপৰত এক বিধ্বংসী ৰূপ লোৱাৰ বাবেও জনাজাত। এই ছবিখন ভাৰতীয় ৰাষ্ট্ৰীয় চলচ্চিত্ৰ উন্নয়ন নিগমে (এন এফ ডি চি) প্ৰযোজনা কৰিছিল। ইয়াত অভিনয় কৰিছে ৰজিত কাপুৰ, ৰাজেশ্বৰী সচদেৱ, পল্লৱ যোশী, নীনা গুপ্তা আৰু অমৰীশ পুৰী।

প্লট

গল্পকাৰ মনেক মল্লাই (ৰজিত কাপুৰ) বন্ধুসকলক জীৱনৰ বিভিন্ন সময়ত চিনাকি হোৱা তিনিগৰাকী মহিলাৰ তিনিটা কাহিনী কয়: ৰাজেশ্বৰী সচদেৱ (মধ্যবিত্ত শ্ৰেণীৰ বাবে উপমা), পল্লৱ যোশী (বুদ্ধিদীপ্ত আৰু ধনী), আৰু নীনা গুপ্তা (দৰিদ্ৰ)। ছবিখনৰ বিভিন্ন মুখ্য চৰিত্ৰৰ দৃষ্টিকোণৰ পৰা চালে এই তিনিটা কাহিনী এটা একক কাহিনীৰ তিনিটা ভিন্ন ৰূপ বুলি প্ৰকাশ পাইছে।

কোনো এটা গোট বা সমাজৰ আটাইতকৈ নিম্ন, লেহেমীয়া বা দুৰ্বল সকলেই গতি বা প্ৰগতি নিৰ্ধাৰণ কৰে। ছবিখনৰ শিৰোনাম, ছবিখনৰ বাবেই এক উপমা, সমাজ আৰু সাতটা ঘোঁৰাই টনা সূৰ্য্যৰ ৰথৰ পৌৰাণিক প্ৰতীকাত্মতা মাজত এক সাদৃশ্য পোৱা যায়।

আখ্যান শৈলীয়ে বিমূৰ্ততাক আৰু অধিক বৃদ্ধি কৰে; ছবিখনক সমকালীন শিল্পী শ্যামৰ (ৰঘুবীৰ যাদৱ) ফ্লেছবেক হিচাপে উপস্থাপন কৰা হৈছে।

বঁটা

৪০তম ৰাষ্ট্ৰীয় চলচ্চিত্ৰ বঁটা: হিন্দী ভাষাৰ শ্ৰেষ্ঠ পূৰ্ণদৈৰ্ঘ্য ছবি

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৯২ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:শ্ৰেষ্ঠ হিন্দী ছবিৰ ৰাষ্ট্ৰীয় চলচ্চিত্ৰ বঁটা বিজয়ী
পদ্মা নদীৰ মাঝি

পদ্মা নদীৰ মাঝি মানিক বন্দোপাধ্যায়ৰ একে নামৰ উপন্যাসৰ আধাৰত নিৰ্মিত আৰু গৌতম ঘোষ পৰিচালিত ভাৰত-বাংলাদেশৰ যৌথ প্ৰযোজনাৰ এখন পূৰ্ণদৈৰ্ঘ্য নাট্যধৰ্মী ছবি, য’ত পদ্মা নদীৰ মাছমৰীয়াসকলৰ জীৱনক চিত্ৰিত কৰা হৈছে। ছবিখনৰ দৃশ্যগ্ৰহণ সম্পূৰ্ণৰূপে বাংলাদেশত কৰা হৈছিল।

অভিনয় শিল্পী

ৰাইছুল ইছলাম আছাদ (কুবেৰ)
চম্পা (মালা)
উৎপল দত্ত (হোছেন)
ৰূপা গাংগুলী (কপিলা)
ৰবি ঘোষ (আমিনুদ্দিন)
আছানুল হক মিনু
মমতা শংকৰ
আনিছুৰ ৰহমান আনিছ
সুনীল মুখোপাধ্যায়
বিমল দেৱ
আজিজুল হাকিম
মুক্তি আনোৱাৰ
ৰছুল ইছলাম
তন্দ্ৰা ইছলাম

বঁটা আৰু সন্মান

৪০তম ৰাষ্ট্ৰীয় চলচ্চিত্ৰ বঁটা (১৯৯২)
দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক।
শ্ৰেষ্ঠ পৰিচালক- গৌতম ঘোষ
১৮তম ৰাষ্ট্ৰীয় চলচ্চিত্ৰ বঁটা (বাংলাদেশ)
শ্ৰেষ্ঠ চলচ্চিত্ৰ
শ্ৰেষ্ঠ অভিনেতা- ৰাইছুল ইছলাম আছাদ
শ্ৰেষ্ঠ অভিনেত্ৰী – চম্পা
শ্ৰেষ্ঠ কলা নিৰ্দেশক – মহিউদ্দিন ফাৰুক
শ্ৰেষ্ঠ মেকআপমেন- মহম্মদ আলাউদ্দিন

তথ্যউৎস

বাহ্যিক সংযোগ

Padma Nadir Majhi at calcuttatube.com

শ্ৰেণী:১৯৯৩ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:বাংলাদেশৰ চলচ্চিত্ৰ
শ্ৰেণী:বাংলা ভাষাৰ ভাৰতীয় চলচ্চিত্ৰ
শ্ৰেণী:দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী